Diari Oficial de la Generalitat Valenciana


Sumari del DOGV 4500, del 15-05-2003 (2003/5177)

ORDE de 30 d'abril de 2003, de la Conselleria de Benestar Social, per la qual es crea la Xàrcia d'Oficines Info-Vivenda Solidària.
----------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2003/04/30/(1)/dof/vci/html**

### Dades del document

Número de DOGV
:   4500

Data del DOGV
:   15-05-2003

Secció del DOGV
:   I. DISPOSICIONS GENERALS

Número del document
:   2003/5177


Data del document
:   30-04-2003

Organisme emissor
:   Conselleria de Benestar Social

Tipus de document
:   Ordre

Anàlisi jurídica

 Descriptors 

:   * habitatge social
    * necessitat d'habitatge
    * oficina d'informació
    * legislació

ORDE de 30 d'abril de 2003, de la Conselleria de Benestar Social, per la qual es crea la Xàrcia d'Oficines Info-Vivenda Solidària. [2003/5177]
  
El Decret 15/2001 de 30 d'octubre, del president de la Generalitat Valenciana, assigna a la Conselleria de Benestar Social noves competències en matèria de plans especials de vivenda.
  
Per a això es crea per mitjà del Decret 161/2001 del Govern Valencià, la Direcció General de Plans Especials de Vivenda, com una acció innovadora i solidària de la Generalitat Valenciana per a vincular les polítiques de vivenda i benestar a fi de facilitar l'accés a una vivenda digna als col·lectius socials més desfavorits i intensificar les polítiques d'inclusió i sostenibilitat social.
  
I posteriorment el Decret 212/2001, de 18 de desembre, modifica el Reglament Orgànic i Funcional de la Conselleria de Benestar Social per a integrar les noves competències de plans especials de vivenda, arreplegant-se dins del capítol III del títol II de les direccions generals, una nova «secció sexta» denominada «De la Direcció General de Plans Especials de Vivenda» i en el seu article 15 bis 2 es definixen les seues funcions entre les quals s'arrepleguen realitzar propostes de programes i mesures que tinguen per objecte facilitar l'accés a la vivenda als col·lectius amb especials dificultats d'adaptació i informació de les condicions d'accés als mencionats allotjaments.
  
Per tot això i atesa la seua transcendència social i a causa dels nous impulsos que imprimix el Govern Valencià amb el desenrotllament de noves polítiques socials solidàries en matèria de vivenda per als col·lectius socials més desfavorits, es considera oportuna la creació de la Xàrcia d'Oficines Info-Vivenda Solidària, dependent de la Direcció General de Plans Especials de Vivenda com a servici d'informació i intermediació social en matèria de vivenda per a facilitar i fomentar l'accés a vivendes dignes en règim de lloguer solidari a col·lectius socialment desfavorits de la Comunitat Valenciana, així com prestació d'informació en general per a facilitar l'accés dels esmentats col·lectius a una vivenda digna.
  
En conseqüència, fent ús de les facultats que m'atribuïx el Decret 138/2000, de 12 de setembre, del Govern Valencià, pel qual s'aprova el Reglament Orgànic i Funcional de la Conselleria de Benestar Social, modificat pel Decret 212/2001, de 18 de desembre i el article 35 e) de la Llei 5/1983, de 30 de desembre, del Govern Valencià, modificada per la Llei 1/2002, de 26 de febrer i la resta de disposicions legals aplicables.
  
ORDENE
  
Article 1. Creació de la Xàrcia Valenciana d'Info-Vivenda Solidària
  
Es crea la Xàrcia Valenciana de la Info-Vivenda Solidària, com a servici integral d'informació i intermediació social en matèria de vivenda per a facilitar l'accessibilitat a una vivenda digna als col·lectius socials més desfavorits, en règim de lloguer solidari, dependent de la Direcció General de Plans Especials de Vivenda de la Conselleria de Benestar Social.
  
Article 2. Funcions
  
La Direcció General de Plans Especials de Vivenda a través del seu Servici d'Info-Vivenda Solidària, coordinarà les diverses accions en matèria de vivenda social, que puguen desenrotllar les Oficines Locals d'Info-Vivenda Solidària, sent les seues funcions les següents:
  
a) Divulgació i informació dels programes desenrotllats per la Direcció General de Plans Especials de Vivenda.
  
b) Mediació social per a lloguer de vivenda fomentant actuacions tendents a incentivar i a recuperar el parc existent de vivendes buides per al desenrotllament d'un fons de vivendes per al lloguer solidari o Banc Valencià de la Vivenda Solidària.
  
c) Assessorament i informació als usuaris sobre consultes relacionades amb el lloguer de vivendes.
  
d) Assessorament i informació sobre assegurança multirisc de danys que afecten tant el continent com el contingut de la vivendes i assegurança per a l'impagat de lloguers.
  
e) Col·laboració en fase d'informació al públic de les ajudes del Pla de Vivenda 2002-2005.
  
f) Campanya de divulgació i informació que caldrà desplegar en els mitjans de comunicació.
  
g) Formació de mediadors socials en matèria de vivenda.
  
h) Aquelles altres funcions que poguera encomanar-li la Conselleria de Benestar Social en matèria de vivenda solidària per a col·lectius socials desfavorits.
  
Article 3. Agents col·laboradors de la Xàrcia
  
Seran integrants de la Xàrcia els ajuntaments, entitats privades sense ànim de lucre i institucions públiques que ho sol·liciten, convertint-se en agents col·laboradors homologats per a l'exercici, en col·laboració amb la Direcció General de Plans Especials de Vivenda, de les funcions descrites en l'art. 2n d'esta orde o de qualsevol altra que es puguen ampliar amb subscripció prèvia d'un protocol de col·laboració.
  
Article 4. Procediment per a la integració en la Xàrcia
  
Aquelles entitats que l'interessen formularan escrit de sol·licitud, aportant els documents de constitució o representació que acrediten la seua legal capacitat d'obrar, comprometent-se a desenrotllar les funcions descrites en l'art. 2 d'esta orde en locals de la seua propietat o arrendament i amb personal al seu càrrec.
  
En el cas dels ajuntaments i entitats locals, s'acompanyarà certificat de l'acord municipal pel qual s'insta la incorporació com a agent col·laborador de la Xàrcia.
  
Article 5. Condició d'agent col·laborador
  
La Direcció General de Plans Especials de Vivenda atorgarà la condició d'agent col·laborador de la Xàrcia Valenciana d'Info-Vivenda Solidària per mitjà d'una resolució a este efecte, dictada en el termini d'un mes a partir de la sol·licitud, que podrà desenrotllar-se per mitjà d'un protocol de col·laboració, sense que això implique cap obligació econòmica o de cap tipus, per la seua part i el servici que caldrà desplegar serà gratuït per als seus usuaris.
  
La integració en la citada Xàrcia es realitzarà amb caràcter indefinit, sense perjuí de la modificació de les condicions de prestació de les funcions que es desenrotllaran, que podran adaptar-se cada exercici a les necessitats previstes per la Conselleria de Benestar Social.
  
DISPOSICIONS FINALS
  
Primera
  
S'autoritza el director general de Plans Especials de Vivenda a dictar totes les instruccions que calga que per al desenrotllament, l'execució i el compliment del que disposa la present Orde.
  
Segona
  
La present Orde entrarà en vigor l'endemà de la seua publicació en el Diari Oficial de la Generalitat Valenciana.
  
València, 30 d'abril de 2003
  
El conseller de Benestar Social


Còpia Permalink ELI